text: [{"text_idx": "#000001", "text": "Konsepti\u00f0 fevnir um at kanna, fyriskipa og gera SuperSole innlegsso\u0301lar sum uppi\u0301skoyti til vanliga fysioterapi, har innlegg kunnu vera vi\u00f0 til at hja\u0301lpa ella fyribyrgja trupulleikum vi\u00f0 fo\u0301tunum, sum so aftur vi\u0301sa seg i\u0301 kroppinum. Tey fremstu endama\u0301lini vi\u00f0 SuperSole innlegsso\u0301lunum eru at b\u00f8ta um st\u00f8\u00f0una hja\u0301 fo\u0301tinum og at minka um stoytin, ta\u0301 fo\u0301turin tekur i\u0301 go\u0301lvi\u00f0 ella lendi\u00f0."}, {"text_idx": "#000002", "text": "SuperSole eru dynamiskir innlegsso\u0301lar, i\u00f0 vera laga\u00f0ir til ti\u0301nar f\u00f8tur, so teir ver\u00f0a sty\u00f0ja\u00f0ir, eins og so\u0301larnir stimbra v\u00f8ddarnar i\u0301 fo\u0301tinum."}, {"text_idx": "#000003", "text": "Ta\u00f0 serliga vi\u00f0 SuperSole er, at teir sty\u00f0ja f\u00f8turnar og fjar\u00f0a samstundis. Hetta merkir, at fo\u0301turin framvegis kann arbei\u00f0a undir byr\u00f0u, sum so stimbrar b\u00e6\u00f0i v\u00f8ddar, spengur, li\u00f0 og harafturat blo\u0301\u00f0rensli\u00f0. Ti\u0301 ver\u00f0ur ta\u00f0 kalla\u00f0 \u201cdynamiskur stu\u00f0ul\u201d."}, {"text_idx": "#000004", "text": "SuperSole eru umra\u0301\u00f0andi i\u0301 sambandi vi\u00f0:\n\u2022 Ni\u00f0urfall av svangabugi (f\u00f8tur, kn\u00f8 og mj\u00f8dn snara inneftir)\n\u2022 Framfo\u0301tsni\u00f0urfall (pi\u0301na i\u0301 t\u00e6rnum, og t\u00e6r sova)\n\u2022 Kn\u00e6trupulleikar (broytingar i\u0301 li\u00f0-a\u0301sini og byr\u00f0u)\n\u2022 Mjadnatrupulleikar (broyting i\u0301 li\u00f0-a\u0301sini og byr\u00f0u)\n\u2022 Ryggtrupulleikar (broyting i\u0301 li\u00f0-a\u0301sini og byr\u00f0u)."}, {"text_idx": "#000005", "text": "Ta\u0301 i\u00f0 ein skal hava SuperSole innleggsso\u0301lar, ver\u00f0ur gj\u00f8rd ein anamnesa og ein gj\u00f8lla kanning av kroppinum, serliga beinunum."}, {"text_idx": "#000006", "text": "Ta\u00f0 i\u00f0 er sera umra\u0301\u00f0andi, er at vit ikki bara ger\u00f0a ein innleggsso\u0301l til ti\u0301n, uttan orduliga at vita hvat er trupulleikin. Ti\u0301 fylgir fysioterapeuturin einum greiningar skema."}, {"text_idx": "#000007", "text": "Vit ti\u0301 kanningini finna vit fram til, um ta\u00f0 er bru\u0301k fyri einum innleggsso\u0301li ella anna\u00f0 a\u0301tak skal setast i\u0301 verk."}, {"text_idx": "#000008", "text": "Fysioterapeuturin hyggir so eftir kanningini og finnir fram til hvussu ti\u0301n innleggsso\u0301lur skal ger\u00f0ast og hvat slag tu\u0301 hevur bru\u0301k fyri."}, {"text_idx": "#000009", "text": "Um ta\u00f0 eftir eitt pra\u0301t og eina SuperSole kanning vi\u0301sir seg, at innlegsso\u0301lar kunnu hja\u0301lpa trupulleikanum hja\u0301 kundanum, ver\u00f0a gj\u00f8rdir einir SuperSole innlegsso\u0301lar, sum eru laga\u00f0ir til vi\u00f0komandi."}, {"text_idx": "#000010", "text": "So\u0301lin ver\u00f0ur hita\u00f0ur og lagdur a\u0301 ein sokalla\u00f0an \u201cMolding stand\u201d, og si\u0301\u00f0an sti\u0301gur sju\u0301klingurin upp a\u0301 so\u0301lan. Eftir hetta ver\u00f0a so\u0301larnir laga\u00f0ir til fo\u0301tin."}, {"text_idx": "#000011", "text": "Innlegsso\u0301larnir kunna hitast uppaftur. Ta\u00f0 gevur fysioterapeutunum m\u00f8guleika at broyta teir so vi\u00f0 og vi\u00f0. T.d. um fo\u0301tst\u00f8\u00f0an hja\u0301 kundanum broytist eftir at hava bru\u0301kt innlegsso\u0301lar eina ti\u0301\u00f0, ella av a\u00f0rari fysioterapeutiskari vi\u00f0ger\u00f0."}, {"text_idx": "#000012", "text": "Ta\u00f0 ver\u00f0ur m\u00e6lt kundanum til at fa\u0301a innlegsso\u0301larnar kanna\u00f0ar og m\u00f8guliga r\u00e6tta\u00f0ar hv\u00f8rt ha\u0301lva\u0301r."}, {"text_idx": "#000013", "text": "T\u00f8rvurin er ymiskur fra\u0301 perso\u0301n til perso\u0301n, og ti\u0301 hevur SuperSole u\u0301tvikla fleiri serinnlegsso\u0301lar. Ta\u00f0 er ymiskt hvat sko\u0301gvar fo\u0301lk bru\u0301kar. Ti\u0301 eru innleggso\u0301lar gj\u00f8rdir b\u00e6\u00f0i til tann fi\u0301na sko\u0301gvin og til i\u0301tro\u0301ttsko\u0301gvar."}, {"text_idx": "#000014", "text": "Spyr okkum enduliga, vi\u00f0vi\u0301kjandi val av innleggsso\u0301li til ti\u0301n."}, {"text_idx": "#000015", "text": "Ni\u00f0anfyri s\u00e6st u\u0301rv\u00e6li av innleggsso\u0301lum:"}, {"text_idx": "#000016", "text": "Power \u2013 til t\u00e6r o\u0301gvuliga krevjandi f\u00f8turnar"}, {"text_idx": "#000018", "text": "Care \u2013 til gigt- ella diabetesfo\u0301tin"}, {"text_idx": "#000019", "text": "Extrem \u2013 til tann krevjandi fo\u0301tin"}, {"text_idx": "#000027", "text": "Haldi okkum tilgo\u0301\u00f0ar. Si\u0301\u00f0an er i\u0301 ger\u00f0"}]